CELEX: 62006CA0329
Language: da
Date: 2008-06-26 00:00:00
Title: Forenede sager C-329/06 og C-343/06: Domstolens dom (Tredje Afdeling) af 26. juni 2008 — Arthur Wiedemann (sag C-329/06) mod Land Baden-Württemberg og Peter Funk (sag C-343/06) mod Stadt Chemnitz (anmodninger om præjudiciel afgørelse fra Verwaltungsgericht Sigmaringen og Verwaltungsgericht Chemnitz — Tyskland) (Direktiv 91/439/EØF — gensidig anerkendelse af kørekort — inddragelse af kørekort i en medlemsstat på grund af brug af euforiserende stoffer eller alkohol — nyt kørekort udstedt i en anden medlemsstat — nægtelse af anerkendelse af førerretten i førstnævnte medlemsstat — bopæl, som ikke er i overensstemmelse med direktiv 91/439/EØF)

15.8.2008   
            
            
               DA
            
            
               Den Europæiske Unions Tidende
            
            
               C 209/5
            
         Domstolens dom (Tredje Afdeling) af 26. juni 2008 — Arthur Wiedemann (sag C-329/06) mod Land Baden-Württemberg og Peter Funk (sag C-343/06) mod Stadt Chemnitz (anmodninger om præjudiciel afgørelse fra Verwaltungsgericht Sigmaringen og Verwaltungsgericht Chemnitz — Tyskland)
   (Forenede sager C-329/06 og C-343/06) (1)
   
   (Direktiv 91/439/EØF - gensidig anerkendelse af kørekort - inddragelse af kørekort i en medlemsstat på grund af brug af euforiserende stoffer eller alkohol - nyt kørekort udstedt i en anden medlemsstat - nægtelse af anerkendelse af førerretten i førstnævnte medlemsstat - bopæl, som ikke er i overensstemmelse med direktiv 91/439/EØF)
   (2008/C 209/07)
   Processprog: tysk
   De forelæggende retter
   Verwaltungsgericht Sigmaringen og Verwaltungsgericht Chemnitz
   Parter i hovedsagen
   
      Sagsøgere: Arthur Wiedemann (sag C-329/06) og Peter Funk (sag C-343/06)
   
      Sagsøgte: Land Baden-Württemberg (sag C-329/06) og Stadt Chemnitz (sag C-343/06)
   Sagens genstand
   Anmodninger om præjudiciel afgørelse — Verwaltungsgericht Sigmaringen og Verwaltungsgericht Chemnitz — fortolkning af artikel 1, stk. 2, artikel 7, stk. 1, litra a), og artikel 8, stk. 2 og 4, samt af bilag III, i Rådets direktiv 91/439/EØF af 29. juli 1991 om kørekort (EFT L 237, s. 1), som ændret ved Rådets direktiv 96/47/EF af 23. juli 1996 om ændring af direktiv 91/439/EØF om kørekort (EFT L 235, s. 1) — afslag på at anerkende gyldigheden af et kørekort, der er opnået i en anden medlemsstat ved svigagtigt forhold begået af indehaveren, over for hvem der i bopælsstaten er truffet en administrativ afgørelse om inddragelse af det nationale kørekort på grund af brug af narkotika — retsmisbrug
   Konklusion
   
               1)
            
            
               Artikel 1, stk. 2, artikel 7, stk. 1, og artikel 8, stk. 2 og 4, i Rådets direktiv 91/439/EØF af 29. juli 1991 om kørekort, som ændret ved Europa-Parlamentets og Rådets forordning (EF) nr. 1882/2003 af 29. september 2003, skal fortolkes således, at de er til hinder for, at en medlemsstat under omstændigheder som dem, der foreligger i hovedsagerne, på sit område nægter at anerkende den førerret, der følger af et kørekort, som er udstedt af en anden medlemsstat på et senere tidspunkt, der ligger uden for en periode med forbud mod at ansøge om et nyt kørekort, som er fastsat for den pågældende persons vedkommende, og dermed gyldigheden af dette kørekort, så længe dets indehaver ikke har opfyldt betingelserne i den førstnævnte medlemsstats lovgivning for udstedelse af et nyt kørekort efter en inddragelse af et tidligere udstedt kørekort, herunder en undersøgelse af egnetheden til at føre motorkøretøj, hvorved det attesteres, at de omstændigheder, der begrundede inddragelsen, ikke længere foreligger.
               Under de samme omstændigheder er nævnte bestemmelser ikke til hinder for, at en medlemsstat på sit område nægter at anerkende den førerret, der følger af et kørekort, som er udstedt af en anden medlemsstat på et senere tidspunkt, hvis det på grundlag af angivelser på selve kørekortet eller andre uanfægtelige oplysninger, der hidrører fra udstedelsesmedlemsstaten, står fast, at indehaveren, som på den førstnævnte medlemsstats område har været omfattet af en foranstaltning, hvorved et tidligere udstedt kørekort er blevet inddraget, ikke havde sædvanlig bopæl på udstedelsesmedlemsstatens område på det tidspunkt, hvor kørekortet blev udstedt.
            
         
               2)
            
            
               Artikel 1, stk. 2, og artikel 8, stk. 2 og 4, i direktiv 91/439, som ændret ved forordning nr. 1882/2003, er til hinder for, at en medlemsstat, som i henhold til dette direktiv er forpligtet til at anerkende den førerret, der følger af et kørekort, som er udstedt af en anden medlemsstat, midlertidigt suspenderer denne førerret, mens den sidstnævnte medlemsstat kontrollerer fremgangsmåden ved udstedelsen af kørekortet. I den samme situation er nævnte bestemmelser derimod ikke til hinder for, at en medlemsstat træffer beslutning om at suspendere nævnte førerret, hvis det fremgår af angivelserne på kørekortet eller andre uanfægtelige oplysninger, der hidrører fra udstedelsesmedlemsstaten, at bopælskravet i henhold til artikel 7, stk. 1, litra b), i nævnte direktiv ikke var opfyldt på det tidspunkt, hvor kørekortet blev udstedt.
            
         
      (1)  EUT C 249 af 14.10.2006.
   
      EUT C 281 af 18.11.2006.